ma Nepaka li ma lili lon ma Mewika. ona li lon ma supa suli. ona li lon poka pi ma Wajomin, li lon poka pi ma Satakota, li lon poka pi ma Ajowa, li lon poka pi ma Misuwi, li lon poka pi ma Kansa. ma tomo Linkon li ma tomo lawa pi ma Nepaka. taso mute jan la ma tomo Omaja li ma tomo suli nanpa wan. kulupu lawa pi ma Nepaka li kipisi ala.
ma Nepaka li lon ma supa suli. ona li supa, li jo e ma pan mute. taso ona li jo e mute lili jan. nasin telo Misuwi li lon poka pi ma Nepaka. nasin telo Pala en nasin telo Nijopawa li tawa lon ma Nepaka.
ma tomo Omaja en ma tomo Linkon li ma tomo suli lon ma Nepaka. ona la ma tomo ante li suli ala.
ma Nepaka li jo e kipisi ma mute.